חשש אמיתי (להקה)

חשש אמיתי היא להקת רוק ישראלית שהוקמה ב-2014. חברים בה תום הררי, דניאל מאור, עופר שכנר ונועם טמקין. נכון להיום, הוציאה שני אלבומים ומיני-אלבום.

==היסטוריה==
בשנת 2014 הקימו תום הררי ומתן יעקב בר את להקת חשש אמיתי, בהשראת להקות הגל החדש והפוסט פאנק של שנות השמונים. לאחר כמה חודשים הצטרפו ללהקה ניר שר, שניגן על הסינתיסייזר, ודניאל מאור כמתופף הלהקה. שנה לאחר מכן החלה הלהקה להופיע במועדונים ברחבי הארץ ולעבוד על מיני-אלבום הבכורה "הודעה מוקלטת", שיצא בשנת 2016. את שירי האלבום כתבו והלחינו הררי, בר ושר חברי הלהקה מלבד השיר "Gateway", שנכתב על ידי אור קדמיאל. האלבום הופק על ידי המפיקים המוזיקליים נתנאל לנדאו ועדי רותם.<ref></ref> האי-פי זכה לתגובות חיוביות מצד קהילת האינדי בארץ.<ref></ref> <ref></ref> <ref></ref>השיר "הודעה מוקלטת" מתוך האלבום נכלל בקסטת האוסף של הלייבל "נוער אבוד", בשיתוף עם הלייבל האמריקאי "בורגר רקורדס" .<ref></ref>

בשנת 2018 החלה הלהקה לעבוד על אלבום ראשון ושמו "עבריתפופ",<ref>כך במקור</ref> בהפקת המוזיקאית אור אדרי. <ref></ref>עם סיום ההקלטות הופיעה הלהקה יחד עם אדרי על במת פסטיבל אינדינגב.<ref></ref> בתום הפסטיבל עזב את הלהקה נגן הסינתיסייזר ניר שר. לאחר עזיבתו הצטרף ללהקה סתיו תל.

בשנת 2019 יצאו שני סינגלים ראשונים, "ההמנון" ו"לא מכאן", מתוך אלבומה הראשון, "עבריתפופ", שיצא באותה שנה בלייבל "קמע" בשיתוף הלייבל "נוער אבוד". את שירי האלבום כתבו והלחינו הררי, בר ושר. שירי האלבום הושמעו בתחנות רדיו בהן כאן 88 וכאן גימל ורדיו הקצה. השיר "לא מכאן" הופיע בפלייליסט "בחירות העורכים" של תחנת "כאן 88". <ref></ref> מופע השקת האלבום התקיים באוגוסט 2019 במועדון "כולי עלמא". במופע התארחו המוזיקאים עמיר לב, רם אוריון ואור אדרי. <ref></ref>

בשנת 2020 החלה הלהקה לעבוד על אלבומה השני, "החיים שיתחילו בקרוב", שיצא בשנת 2022. במקביל הצטרפה ל"תוכנית סינתיסייזר-אקסלרטור" למוזיקאים עצמאיים בישראל" (מחזור 4). <ref></ref> באותה שנה הצטרף ללהקה עופר שכנר.

בשנת 2022 יצא אלבומה השני של הלהקה, "החיים שיתחילו בקרוב", בהוצאת הלייבל נענע דיסק.<ref></ref> את שירי האלבום כתבו והלחינו הררי ובר. לקראת הוצאת האלבום שחררה הלהקה שלושה סינגלים. לסינגל הראשון "ווקי טוקי" שיצא במרץ 2022 הופק קליפ, שיצר עבור הלהקה המוזיקאי אביב שריקי. הקליפ והשיר זכו לסיקור חיובי מצד מבקרי המוזיקה. <ref></ref><ref></ref> לסינגל השני "רוורס" שיצא במאי אותה שנה הופק קליפ אנימציה, שיצרה עבור הלהקה האנימטורית אלנה קרנוס. השיר הופיע בפלייליסט "בחירת העורכים" של כאן 88. <ref></ref> הסינגל השלישי, "על הגב", יצא במקביל להוצאת האלבום באוקטובר של אותה שנה. לשיר הופק קליפ על ידי הכריאוגרף נדב שרון. ביוני אותה שנה עזב את הלהקה מתן יעקב בר. את האלבום השיקה הלהקה בפסטיבל הפסנתר. בהופעה התארחו המוזיקאים יובל מנדלסון ועדי-קשת כהן.<ref></ref> לאחר ההופעה עזב את הלהקה סתיו תל ובמקומו הצטרף נועם טמקין שהופקד על הסינתיסייזר.

בשנת 2023 יצאה הלהקה לסיבוב הופעות לקידום האלבום השני. הלהקה הופיעה בין היתר במועדון "התדר", סירופ, פרגמון, פסטיבל ג'נסיס ופסטיבל שייח׳ אבריק. במסגרת סיבוב ההופעות שיתפה הלהקה פעולה עם עדי שחם ומוטי ביקובסקי. במקביל לסיבוב ההופעות החלה הלהקה לעבוד על אלבום שלישי יחד עם המוזיקאי עמיר לב.

==חברי הלהקה==
* תום הררי - שירה וגיטרה
* עופר שכנר - בס וקולות
* דניאל מאור - תופים
* נועם טמקין - סינתיסייזר

==דיסקוגרפיה==
* 2016 - הודעה מוקלטת
* 2019 - עבריתפופ
* 2022 - החיים שיתחילו בקרוב

== קישורים חיצוניים ==

* 
* 
* 
* 
* 
* 
* 
* 

==הערות שוליים==

קטגוריה:להקות רוק ישראליות
קטגוריה:להקות רוק אלטרנטיבי ישראליות
קטגוריה:רוק ישראלי
קטגוריה:להקות שהוקמו בשנת 2014